pakistan-protest-on-streets-against-hindu-girl-namrata-chandani-murder- News18 Assam\nনম্ৰতা চন্দানীৰ ন্যায়ৰ দাবীত পাকিস্তানত উত্তাল প্ৰতিবাদ, কি ওলাল মৰণোত্তৰ পৰীক্ষাৰ ৰিপ'ৰ্টত?\nভয়ংকৰ দুৰ্ঘটনাত নিহত ৩৫জন লোক, ক'ত সংঘটিত হ'ল এই দুৰ্ঘটনা?\nবিশ্বৰ আটাইতকৈ ধুনীয়া যুৱতী কেইগৰাকী.. ৰূপে গুণে মুগ্ধ কৰিছে সকলোকে!\nহিন্দু যুৱতীগৰাকীৰ হত্যাৰ প্ৰতিবাদত কৰাচীৰ ৰাজপথত দেখা গ'ল উত্তাল প্ৰতিবাদ।\nUpdated:September 18, 2019, 12:40 PM IST\nUpdated: September 18, 2019, 12:40 PM IST\nপাকিস্তানৰ কৰাচীত হিন্দু যুৱতী নম্ৰতা চন্দানীৰ হত্যাকাণ্ডক লৈ আৰম্ভ হৈছে প্ৰতিবাদ। খবৰ অনুসৰি, নম্ৰতাৰ হত্যা বলপূৰ্বক ধৰ্মান্তৰকৰণৰ বাবে হৈছিল। মঙলবাৰে লৰকানাৰ হোষ্টেলৰ কোঠাত চিপ লোৱা অৱস্থাত উদ্ধাৰ হৈছিল নম্ৰতাৰ মৃতদেহ। লৰকানাৰ বিবি আছিফা ডেণ্টেল কলেজৰ ছাত্ৰী আছিল নম্ৰতা। হিন্দু যুৱতীগৰাকীৰ হত্যাৰ প্ৰতিবাদত কৰাচীৰ ৰাজপথত দেখা গ'ল উত্তাল প্ৰতিবাদ।\nছচিয়েল মিডিয়াতো নম্ৰতাৰ ন্যায়ৰ দাবীত 'জাষ্টিচ ফৰ নম্ৰতা চন্দানী' অভিযান চলিছে। নম্ৰতাৰ ন্যায়ৰ দাবীত সহস্ৰাধিক সংখ্যালঘু হিন্দু ৰাজপথলৈ ওলাই আহিছে। নম্ৰতাৰ হত্যাকাৰীক গ্ৰেপ্তাৰ কৰাৰ দাবী তুলিছে প্ৰতিবাদকাৰীসকলে। ইয়াৰ মাজতে পোহৰলৈ আহিছে নম্ৰতাৰ মৰণোত্তৰ পৰীক্ষাৰ ৰিপ'ৰ্ট।\nনম্ৰতাৰ ন্যায়ৰ দাবীত পাকিস্তানত প্ৰতিবাদ\nমৰণোত্তৰ পৰীক্ষাৰ ৰিপ'ৰ্ট অনুসৰি, নম্ৰতা চন্দানীৰ ডিঙিত আঘাতৰ চিন পোৱা গৈছে। সোঁ ভৰি আৰু শৰীৰ আন অংশতো পোৱা গৈছে আঘাতৰ চিন। অৱশ্যে আৰক্ষীয়ে এতিয়াও এয়া এক হত্যাকাণ্ড বুলি প্ৰকাশ কৰা নাই। ঘটনা সন্দৰ্ভত তদন্ত অব্যাহত ৰাখিছে আৰক্ষীয়ে।\nউল্লেখযোগ্য যে পাকিস্তানৰ ঘোটকীৰ মীৰপুৰ মথেলোৰ বাসিন্দা নম্ৰতা। যুৱতীগৰাকীৰ ভাতৃ ডাঃ বিশাল সুন্দৰে দাবী কৰে যে তেওঁৰ ভগ্নীয়ে আত্মহত্যা কৰা নাই। তাইক হত্যা কৰা হৈছে।
